《送崔德卿北上》
明代·文嘉

寂寞一杯酒，送君千里行。邮亭不折柳，上苑好闻莺。

崔君少年不得意，肮脏江湖弄烟水。晚将经济入承明，歘见风烟五云起。

吴王城边秋雨晴，长河八月波涛平。丈夫晚达君莫恨，今日朝廷重老成。

作者简介：文嘉（1501～1583），字休承，号文水，明湖广衡山人，系籍长州（今江苏苏州）。文徵明仲子。吴门派代表画家。初为乌程训导，后为和州学正。能诗，工书，小楷清劲，亦善行书。精于鉴别古书画，工石刻，为明一代之冠。画得徵明一体，善画山水，笔法清脆，颇近倪瓒，着色山水具幽澹之致，间仿王蒙皴染，亦颇秀润，兼作花卉。